Alle Menn
Store norske leksikon,Samfunn,Medier,Tidsskrifter
Alle Menn, tidligere norsk ukeblad, startet som kriminalbladet Mystikk i 1929, het i perioden 1945–1962 Alle Menns Blad.
Bladet ble først utgitt av Forlagshuset, i 1954 ble det solgt til Romanforlaget, eid av Dreyers Forlag. Fra 1962 til 1974 ble bladet utgitt av Gyldendal Norsk Forlag. Bladet inneholdt en stoffmiks av kriminalhistorier, teknikk, sport og friluftsliv, samt noen ganske få bilder av lettkledde kvinner.Fra 1974 ble bladet utgitt av Bonnier- og Dreyer-eide Nordisk Forlag, som sammen med redaktørene Sverre Martin Gunnerud og deretter Egil Ulateig utviklet det i retning av et norsk reportasjeblad, samtidig som bildene av avkledde kvinner økte i antall.I 1979 ble bladet solgt til Saxon og Lindström, og fra nå av utviklet det seg i retning av et rent pornoblad, fra 1994 i regi av Nordic Publishing. I forbindelse med 75-årsjubileet i 2004 ble den redaksjonelle linjen lagt om, slik at bladet igjen fremstod som et reportasjeblad av en mer tradisjonell mannfolkbladtype, men bladet gikk inn i 2006.Rundt 1950 lå opplaget rundt 80 000, men opplagstoppen ble antakelig nådd i 1970-årene med opplag over 100 000. Les mer i Store norske leksikon friluftsliv